**Колледждерге түскен және оқитын тұлғалар конкурсқа қатысу үшін келесі құжаттарды тапсырады:**

1) Белгіленген үлгідегі өтініш;

2) Жеке сәйкестендіру нөмірі (ЖСН) көрсетілген жеке куәліктің / туу туралы куәліктің/паспорттың көшірмесі;

3) Алдыңғы алған білімін және үлгерім балын растайтын құжаттың көшірмесі (негізгі орта білім туралы куәлік немесе жалпы орта білім беру аттестаты):

- 1 (бірінші) курсқа түскен тұлғалар үшін негізгі орта білім туралы куәліктің немесе жалпы орта білім аттестатының орташа балы кемінде 4,0 (5,0-ден);

- мамандық (оның ішінде жұмысшы мамандығын) алған кандидаттың техникалық және кәсіби білімінің дипломы бойынша үлгерімінің орташа балы және білім алушының – алдыңғы оқу жылындағы үлгерімінің балы кемінде 4,5 (5,0-ден).

1 (бірінші) курсқа түскендер үшін және білім алушылар үшін – үлгерім ведомосынан үзінді (ол болмаған жағдайда оқу бөлімі куәландырған өткен оқу жылы үшін орташа балл көрсетілген анықтама).

4) мекенжай анықтамасы;

5) отбасы құрамы туралы анықтама (тек көп балалы отбасылар үшін);

6) көрсетілген санаттардың біреуін (немесе бірнешеуін), егер осы топқа жататын болса, құжаттамалық растау: аз қамтылған және (немесе) толық емес отбасы, жетім, мүгедек;

7) оқуға қабылдау туралы/оқу туралы (заңды тұлғалардың 1 (бір) оқу жылы үшін оқу құнын, оқу курсын және нысанын төлеуі үшін, қаржылық қарызының жоқтығын көрсете отырып) қолы қойылған (ресми бланкіде немесе оқу орнының мөрімен расталған) анықтама;

8) конкурстарға, олимпиадаларға және т. б. қатысқанын куәландыратын құжаттардың көшірмесі (бар болса).

*Жұмыс органы және (немесе) Комиссия қосымша құжаттарды сұратуға құқылы (мамандықтар бойынша, оның ішінде ҚР ЭМ бекіткен жоғары және жоғары оқу орнынан кейінгі білімі бар кадрларды даярлау бағыттары, техникалық және кәсіптік, орта білімнен кейінгі білім берудің неғұрлым сұранысқа ие мамандықтары мен біліктіліктерінің тізбесі бойынша оқитын (түскен) кандидаттарға артықшылық беріледі).*